b'\n_START_ARTICLE_\nFranc \xc4\x8cepe\n_START_SECTION_\n\xc5\xbdivljenje in delo\n_START_PARAGRAPH_\nBogoslovje je \xc5\xa1tudiral v Gradcu. Po posve\xc4\x8denju (1827) je bil v letih 1830\xe2\x88\x921835 katehet na glavni \xc5\xa1oli v Mariboru, potem pa do smrti \xc5\xbeupnik in dekan v Jarenini._NEWLINE_\xc4\x8cepe je med ljudstvom ob slovenski narodnostni meji budil ljubezen in spo\xc5\xa1tovanje do materin\xc5\xa1\xc4\x8dine. Kot sekovski \xc4\x8dastni kanonik (od 1851) je v Gradcu delal na tem, da je pri\xc5\xa1lo do nove razmejitve \xc5\xa1kofij, in je mnogo pripomogel, da so \xc5\xa0tajerski Slovenci  po ve\xc4\x8dini pri\xc5\xa1li v lavantinsko \xc5\xa1kofijo.'